[image: G_111]ОБЩИНА БУРГАС 			    BURGAS MUNICIPALITY
 8000 Бургас, ул. ”Александровска” №26			       26, Aleksandrovska Street, 8000 Burgas, Bulgaria
 телефон: 056/840915-19; факс: 056/841314		 	       Phone: +35956/840915-19; Fax: +35956/841314
 електронна поща: obshtina@burgas.bg			       e-mail: obshtina@burgas.bg 
[image: ] www.burgas.bg                                                                        	        www.burgas.bg [image: ]

		


ДО
ОБЩИНСКИ СЪВЕТ
БУРГАС


Д О К Л А Д Н А  З А П И С К А

От ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС



ОТНОСНО: Прекратяване на съсобственост в УПИ XII-1367 в кв. 96 по действащия ПУП – ПРЗ на кв. Рудник – кв. Черно море, гр. Бургас, с идентификатор 07079.712.1367 по КККР на гр. Бургас, чрез продажба на общинската идеална част в имота.

УВАЖАЕМИ ОБЩИНСКИ СЪВЕТНИЦИ,

В Община Бургас са постъпили заявления с вх. №94-01-38611/27.11.2020 г. и №94-01-3774/02.02.2022 г., подадени от Т. С. П., с искане за прекратяване на съсобственост в недвижим имот, находящ се в кв. Рудник, гр. Бургас, представляващ УПИ XII-1367 в кв. 96 по действащия ПУП – ПРЗ на кв. Рудник – кв. Черно море, гр. Бургас, чрез изкупуване на общинската идеална част в имота. 
УПИ XII-1367 в кв. 96 по действащия план на кв. Черно море – кв. Рудник, гр. Бургас съответства на част от бивш п-л VIII-777 в бивш кв. 7 по предходен недействащ план на населеното място.
Съгласно нот. акт за прехвърляне на недвижим имот срещу задължението за гледане и издръжка №177, дело №1504/05.07.1982 г. на нотариус при БРС, Т. С. П. е собственик на дворно място, представляващо п-л VIII-777 в кв. 7 по плана на кв. Черно море, гр. Бургас, действал към 1978 г., с площ по документ 735 кв. м. 
УПИ XII-1367 в кв. 96 по действащия ПУП-ПРЗ на кв. Черно море – кв. Рудник, гр. Бургас, одобрен с Протокол №6/19.02.2004 г. на Общински съвет – Бургас е с площ 820 кв. метра, съответстващ на ПИ с идентификатор 07079.712.1367 по КККР на гр. Бургас, одобрени със Заповед №РД-18-875/13.12.2019 г. на Изпълнителния Директор на АГКК, изменени със Заповед №18-2747-15.03.2022 г. на Началник на СГКК – Бургас, целият с площ 821 кв. м.
Видно от издадено Удостоверение с изх. №94-01-21828(1)/05.10.2020 г. на дирекция „Устройство на територията“ при Община Бургас и приложена към него комбинирана скица-извадка, е направено обследване на имота по действащ, предходен план, одобрената КК на населеното място и документ за собственост и е констатирано, че 94/820 кв. метра ид. части от УПИ XII-1367 в кв. 96 по ПУП-ПРЗ на кв. Черно море – кв. Рудник, гр. Бургас, целият с площ 820 кв. м, са общинска собственост.
Съсобствеността е възникнала по силата на действащия ПУП-ПРЗ на населеното място, като към имота е придадена част от уличната регулация. 
За общинската идеална част в гореописания имот е съставен Акт №10339/22.11.2023 г . за частна общинска собственост.
Искането за прекратяване на съсобственост е разгледано на заседание на комисия, назначена с моя Заповед №2895/23.08.2022 г., която с решение от 06.03.2024 г. е установила, че е целесъобразно съсобствеността в имота да се прекрати чрез изкупуване на общинските 94/820 кв. метра ид. части от УПИ XII-1367 в кв. 96 по ПУП-ПРЗ на кв. Рудник – кв. Черно море, гр. Бургас по пазарни цени, тъй като не могат да се обособят в самостоятелен урегулиран поземлен имот по нормите на чл. 19 от Закона за устройство на територията.
Съсобственият имот не носи приходи на Община Бургас, поради което е целесъобразно да се прекрати съсобствеността в имота чрез продажба дела на общината по пазарни цени.
В изпълнение разпоредбите на чл. 41, ал. 2 във връзка с чл. 22, ал. 3 от ЗОС е възложено на независим правоспособен оценител на недвижими имоти, вписан в регистъра на независимите оценители в България, изготвяне на пазарна оценка на общинската идеална част от имота, която е определена в размер на 5700,00 (пет хиляди и седемстотин) лева, без ДДС.
Данъчната оценка на посочените общински идеални части е в размер на 2199,60 (две хиляди сто деветдесет и девет лв. и шестдесет ст.) лева.
Имотът, предмет на продажба е включен в Програмата за управление и разпореждане с общинска собственост на Община Бургас за 2024 г., приета с решение по т. 2 от проведеното на 14.02.2024 г. заседание на Общински съвет – Бургас (Протокол №7) в Раздел ІІ „Продажби по реда на ЗОС, без търг или конкурс“, т. 3 „Прекратяване на съсобственост по чл. 36, ал. 1, т. 2 от ЗОС, чрез продажба на общински идеални части“. 
С оглед на гореизложеното и в изпълнение на правомощията ми по чл. 73, ал. 1 от Правилника за организацията и дейността на Общинския съвет и взаимодействието му с общинската администрация на Община Бургас, приет от Общински съвет – Бургас, като взех предвид протокол от 06.03.2024 г. на комисия, назначена с моя Заповед №2895/23.08.2022 г., което възприемам изцяло, предлагам Общински съвет – Бургас, на основание чл. 21, ал. 1, т. 8 от Закона за местното самоуправление и местната администрация, чл. 36 от Закона за собствеността, чл. 36, ал. 1, т. 2 от Закона за общинската собственост и чл. 41, ал. 1, т. 2 и чл. 42 от Наредбата за реда за придобиване, управление и разпореждане с общински имоти и вещи, приета от Общински съвет – Бургас, да вземе следното

Р Е Ш Е Н И Е:

Да се прекрати съсобствеността между Община Бургас и Т. С. П., с постоянен адрес: гр. Бургас, кв. Черно море, чрез продажба на общинските 94/820 (деветдесет и четири от осемстотин и двадесет) кв. метра ид. части от УПИ XII-1367 (дванадесет римско за имот с планоснимачен номер хиляда триста шестдесет и седем), целият с площ 820 (осемстотин и двадесет) кв. метра в кв. 96 (деветдесет и шест) по ПУП-ПРЗ на кв. Рудник – кв. Черно море, гр. Бургас, отреден "за жилищно строителство", при граници на целия имот: север - УПИ VII-1366, изток - УПИ XI-1368, юг - улица, запад - УПИ XIII-1364, съответен на ПИ с идентификатор 07079.712.1367 (нула седем нула седем девет точка седем едно две точка едно три шест седем), целият с площ 821 (осемстотин двадесет и един) кв. м по одобрената КК на гр. Бургас, при съседи имоти с идентификатори: 07079.712.1368, 07079.712.1366, 07079.712.3722, 07079.712.1364, за които е съставен Акт №10339/22.11.2023 г. за частна общинска собственост, за сумата 5700,00 (пет хиляди и седемстотин) лева, без ДДС.

ДИМИТЪР НИКОЛОВ
Кмет на Община Бургас

